આ સળગેલ ઘાસ મંગળવારે રાત્રીના એકાએક પુન: સળગી ઉઠયું હતું. ઘાસના જથ્થામાં આગના લપકારા દેખાતા તેને ઓલાવવા માટે જવાબદારોને એકાદ કલાક સુધી દોડધામ કરવી પડી હતી. આગની ઘટના ઘટયાના 3 દિવસ બાદ પણ નુકશાનીનો સચોટ આંક જણાવવામાં વનતંત્ર ઉપરાંત અન્ય તંત્રો લાપરવાહ જ જણાતા કયાંક કંઇક રંધાઇ રહ્યાનો ગણગણાટ થતો જોવા મળ્યો હતો. આ બાબતે દયાપરના ઇન્ચાર્જ મામલતદાર પીરદાનસિંહ સોઢાને પુછતાં તેમણે વનતંત્ર તરફથી આ ઘટના અંગે મામલતદાર કચેરીને કોઇ પણ પ્રકારની જાણ કરવામાં આવી નથી. તો પી.એસ.આઇ વાય.પી.જાડેજાને પુછતાં તેમણે પોલીસને પણ નુકશાની અંગેની કોઇ જાણ ન કરાયાનું જણાવ્યું હતું. વન વિભાગે જવાબદાર તંત્રોને શા માટે અંધારામાં રાખ્યા તેવ સવાલ પણ સ્થાનિકેથી ઉઠી રહ્યો છે.